open-index/open-wikipedia-markdown huggingface dataset:
Φιλίπε Ρέλβας

Ο **Φιλίπε ντο Μπεμ Ρέλβας Βίτο Ολιβέιρα** (γεννημένος στις 20 Σεπτεμβρίου 1999), κοινώς γνωστός ως **Ρέλβας**, είναι Πορτογαλός επαγγελματίας ποδοσφαιριστής που αγωνίζεται ως κεντρικός αμυντικός ή και ως αριστερός οπισθοφύλακας για την ΑΕΚ της Σούπερ Λιγκ.

## Καριέρα σε συλλόγους
Ο Ρέλβας γεννήθηκε στο Εσπινίο, της περιφέρειας Αβέιρο. Έπαιξε ποδόσφαιρο σε νεανικό επίπεδο με την τοπική ΣΚ Εσπίνιο και την ΣΔ Φεϊρένσε, και έκανε το ντεμπούτο σε επίπεδο ανδρών σε χαμηλότερες κατηγορίες της Πορτογαλίας με τις Γκοντομάρ ΣΚ και ΦΚ Πέντρας Ρούμπρας.

Το καλοκαίρι του 2020, ο Ρέλβας μετακόμισε στην Πριμέιρα Λίγα για λογαριασμό της Πορτιμονένσε. Αρχικά εντάχθηκε στην Κ-23 του συλλόγου. Στις 29 Ιουλίου του 2021, υπέγραψε επαγγελματικό συμβόλαιο. Λίγες μέρες αργότερα, την 1 Αυγούστου του 2021, πραγματοποίησε το επίσημο ντεμπούτο του με την ανδρική ομάδα στα πλαίσια του Taça da Liga, με την ομάδα του να ηττείται με 2-0 από την Μποαβίστα ΦΚ. Ή παρθενική του συμμετοχή στο Πορτογαλικό πρωτάθλημα, ήρθε μία εβδομάδα αργότερα, όταν και ξεκίνησε βασικός στην νίκη με 1-0 επί της Βιτόρια Γκιμαράες.

Ο Ρέλβας σκόραρε το πρώτο του γκολ στο πορτογαλικό πρωτάθλημα στις 17 Δεκεμβρίου 2023, στην ήττα με 5-2 από την Μορειρένσε. Την τελευταία μέρα της χειμερινής μεταγραφικής περιόδου του Ιανουαρίου 2025, ήρθε σε συμφωνία 3,5 ετών με την Βιτόρια Γκιμαράες.

### ΑΕΚ
Στις 28 Ιουνίου του 2025, ο Ρέλβας μεταγράφηκε στην ΑΕΚ έναντι 3 εκατομμυρίων ευρώ. Πραγματοποίησε το ντεμπούτο του με την ΑΕΚ, στις 24 Ιουλίου του 2025, σκοράροντας μάλιστα και το μοναδικό τέρμα της αναμέτρησης απέναντι στην Χάποελ Μπερ Σεβά, στα πλαίσια του δεύτερου προκριματικού γύρου του ΟΥΕΦΑ Κόνφερενς Λιγκ.

## Παραπομπές

## Εξωτερικοί σύνδεσμοι

* 
* 

Κατηγορία:Αμυντικοί ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές Πορτιμονένσε ΣΚ
Κατηγορία:Ποδοσφαιριστές Γκοντομάρ ΣΚ
Κατηγορία:Ποδοσφαιριστές ΣΝ Φεϊρένσε
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Σελίδες με πηγές CS1 στα Πορτογαλικά (pt)
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Ανίκιος Προβίνος

Ο **Ανίκιος Προβίνος**, λατιν.: *Anicius Probinus* (άκμασε το 395–397) ήταν πολιτικός και αριστοκράτης της Ρωμαϊκής Αυτοκρατορίας.

## Βιογραφία
Μέλος του ευγενούς γένους των Ανικίων, ο Προβίνος ήταν γιος του Σέξτου Κλαύδιου Πετρόνιου Πρόβου, ενός από τους πιο σημαίνοντες άνδρες της εποχής του και ύπατου το 371, και της Ανικίας Φαλτονίας Πρόβας. Ήταν τότε αδελφός του Ανίκιου Ερμογενιανού Ολύβριου, του Ανίκιου Πετρόνιου Πρόβου και της Ανίκιας Πρόβας. Σύμφωνα με μία ανακατασκευή, ο Προβίνος ήταν ο πατέρας του Πετρώνιου Μάξιμου, ο οποίος διετέλεσε για λίγο Δυτικός Ρωμαίος Αυτοκράτορας την άνοιξη του 455.

Ο Προβίνος μεγάλωσε με τον αδελφό του Ολύβριο στη Ρώμη, όπου και γεννήθηκε. Αυτός και ο αδελφός του Ολύβριος μοιράστηκαν το ύπατο αξίωμα το 395, ενώ και οι δύο ήταν πολύ νέοι.  Ο Κλαυδιανός αφιέρωσε *το Panegyricus de consulatu Probini et Olybrii* στους αδελφούς με αυτή την ευκαιρία. Αν και ανήκαν σε μία παραδοσιακά παγανιστική συγκλητική οικογένεια, ο Ολύβριος και ο Προβίνος ήταν Χριστιανοί.

Ο Προβίνος ήταν τότε ανθύπατος της Αφρικής το 396–397. Ενώ ήταν ανθύπατος, το 396 έλαβε μία επιστολή από τον Κόιντο Αυρήλιο Σύμμαχο (*Επιστολές*, ix). Στις 17 Μαρτίου 397, έλαβε έναν νόμο που διασώζεται στον *[[Θεοδοσιανός Κώδικας|Θεοδοσιανό Κώδικα]]* (XII.5.3).

Ο Αρουσιανός Μέσσιος αφιέρωσε το έργο του *Exempla elocutionem* και στους δύο αδελφούς, και ο Σύμμαχος απηύθυνε επιστολή και στους δύο το 397 (*Επιστολές*, v). Είναι γνωστό ότι ο Προβίνος συνέθεσε στίχους.

## Παραπομπές


## Βιβλιογραφία

### Πρωτογενείς πηγές
* Claudian, *Panegyricus de consulatu Probini et Olybrii*
* 

### Δευτερογενείς πηγές
* Arnold Hugh Martin Jones, John Robert Martindale, John Morris, *[[The Prosopography of the Later Roman Empire]]*, Volume 1, Cambridge University Press, 1971, , pp.&nbsp;734–735.
* Drinkwater, John, and Hugh Elton, *Fifth-Century Gaul: A Crisis of Identity?*, Cambridge University Press, 1992, , pp.&nbsp;119–120.
* Hartmut Leppin, *Theodosius der Große. Wissenschaftliche Buchgesellschaft*, Darmstadt 2003, p.&nbsp;222.

Κατηγορία:Χριστιανοί του 4ου αιώνα
Κατηγορία:Ρωμαίοι ύπατοι του 4ου αιώνα
Κλόδιος Κελσίνος Αδέλφιος

Ο **Κλόδιος Κελσίνος Αδέλφιος**, λατιν.: *Clodius Celsinus Adelphius ή Adelfius* (άκμασε το 333 &#x2013; 351) ήταν πολιτικός τής Ρωμαϊκής Αυτοκρατορίας.

## Βιογραφία
Ήταν νυμφευμένος με την ποιήτρια Φαλτονία Βετιτία Πρόβα και απέκτησαν δύο γιους, τον Κόιντο Κλόδιο Ερμογενιανό Ολύβριο (ύπατο το 379) και τον Φαλτόνιο Πρόβο Αλύπιο. Η σύζυγός του ασπάστηκε τον Χριστιανισμό μετά το 353, και αργότερα πιθανότατα τον ασπάστηκε και ο Κελσίνος.  Πιθανότατα αφιέρωσε μία στήλη *ad altare majus S. Anastasiae*, κοντά στην κύρια Αγία Τράπεζα της εκκλησίας της Αγίας Αναστασίας,  ή αυτή ήταν η επιτύμβια επιγραφή τού ίδιου και τής συζύγου του. 

Πριν από το 333,  ο Αδέλφιος ήταν corrector της *Απουλίας και της Καλαβρίας*, με έδρα το αξίωμά του στο Μπενεβέντο, όπου ήταν και προστάτης. Το 351 ήταν ανθύπατος μίας άγνωστης επαρχίας, πιθανώς της Αφρικής, και ήταν ήδη νυμφευμένος με την Πρόβα. Από τις 7 Ιουνίου έως τις 18 Δεκεμβρίου 351 αναφέρεται ως *[[Πολίαρχος|έπαρχος της πόλης]]* της Ρώμης, υπό τον σφετεριστή Μαγνέντιο. Σε αυτή την περίοδο κατηγορήθηκε από κάποιον Δώρο ότι συνωμότησε εναντίον τού Μαγνέντιου. Είναι πιθανό ότι αυτή η κατηγορία ήταν αληθής, όπως αποδεικνύεται από το γεγονός, ότι ο Πρόβας έγραψε ένα ποίημα, που εόρταζε τη νίκη του Αυτοκράτορα Κωνστάντιου Β' επί του σφετεριστή.

## Σημειώσεις

## Βιβλιογραφία
* John Bagnell Bury ; κ.ά., *The Cambridge Ancient History* - Τόμος XIII The Late Empire 337–425, Cambridge University Press, 1925. σελ.&nbsp;21 
* John Robert Martindale, Arnold Hugh Martin Jones, John Morris, *Προσωπογραφία της Ύστερης Ρωμαϊκής Αυτοκρατορίας*, Cambridge University Press, 1971, σελ.&nbsp;192–193.

Κατηγορία:Πολίαρχοι Ρώμης
Κατηγορία:Ρωμαίοι του 4ου αιώνα
Κατηγορία:Χριστιανοί του 4ου αιώνα
Πετρόνιος Προβιανός

Ο **Πετρόνιος Προβιανός**, λατιν.: *Petronius Probianus* (άκμασε το 315-331 μ.Χ.) ήταν πολιτικός της Ρωμαϊκής Αυτοκρατορίας.

## Βιογραφία
Ο Προβιανός ήταν μέλος των *Πετρονίων Πρόβων*, μίας οικογένειας τής συγκλητικής αριστοκρατίας. Ήταν γιος τού Πομπήιου Πρόβου, υπάτου το 310, πατέρας του Πετρόνιου Προβίνου, υπάτου το 341, και της ποιήτριας Φαλτονίας Βετιτίας Πρόβας, και παππούς του Σέξτου Πετρόνιου Πρόβου, υπάτου το 371.

Ο Προβιανός ήταν ανθύπατος της Αφρικής το 315–317, ύπατος το 322 και *[[Πολίαρχος|έπαρχος της πόλης]]* τής Ρώμης από τις 8 Οκτωβρίου 329 έως τις 12 Απριλίου 331.

## Πηγές
* Lizzi Testa, Rita, *Senatori, popolo, papi: il Governo di Roma al tempo dei Valentiniani*, Edipuglia, 2004, , σελ.&nbsp;367.
* «Faltonia Proba», *Η Καθολική Εγκυκλοπαίδεια*, Τόμος XII, 1911, Νέα Υόρκη, Εταιρεία Robert Appleton.

Κατηγορία:Πολίαρχοι Ρώμης
Φούτμπολ Λιγκ Τσάμπιονσιπ 2025-26

Η **Τσάμπιονσιπ 2025–26** (αναφερόμενη ως **Sky Bet Championship** για λόγους χορηγίας) είναι η 10η σεζόν της Φούτμπολ Λιγκ Τσάμπιονσιπ με την τρέχουσα ονομασία της και η 34η σεζόν με την τρέχουσα μορφή της κατηγορίας. Η σεζόν άρχισε στις 8 Αυγούστου 2025 και θα ολοκληρωθεί στις 2 Μαΐου 2026. 

Η σεζόν 2025–26 αποτελείται από 33 αγωνιστικές Σαββατοκύριακου, 9 μεσοβδόμαδες αγωνιστικές και 4 αγωνιστικές αργιών.

## Ομάδες

## Βαθμολογία

## Παραπομπές


Κατηγορία:Προγραμματισμένα ποδοσφαιρικά γεγονότα
Αγγλικό πρωτάθλημα ποδοσφαίρου ανδρών 2025-26

Το **Αγγλικό πρωτάθλημα ποδοσφαίρου ανδρών 2025-26** ή **Πρέμιερ Λιγκ 2025–26** είναι η 34η σεζόν της Πρέμιερ Λιγκ και η 127η σεζόν του κορυφαίου ποδοσφαιρικού πρωταθλήματος στην Αγγλία. Το πρόγραμμα αγώνων ανακοινώθηκε στις 18 Ιουνίου 2025 στις 09:00 ώρα Βρετανίας (BST). Η σεζόν θα αποτελείται από 33 αγωνιστικές Σαββατοκύριακου και πέντε μεσοβδόμαδες αγωνιστικές. 

Η Λίβερπουλ είναι η κάτοχος του τίτλου, έχοντας κερδίσει το δεύτερο πρωτάθλημα Πρέμιερ Λιγκ της (και τον 20ό τίτλο στην κορυφαία κατηγορία του αγγλικού ποδοσφαίρου συνολικά) την προηγούμενη σεζόν. Οι ομάδες που προβιβάστηκαν είναι η Λιντς Γιουνάιτεντ, η Μπέρνλι και η Σάντερλαντ. Αυτή είναι η πρώτη σεζόν που περιλαμβάνει το ντέρμπι Τάιν-Γουέαρ από τη σεζόν 2015–16,  έπειτα από την άνοδο της Σάντερλαντ μέσω των πλέι-οφ της Τσάμπιονσιπ.

Αυτή είναι η πρώτη πλήρης σεζόν με χρήση της ημι-αυτοματοποιημένης τεχνολογίας οφσάιντ, μετά την εισαγωγή της κατά την προηγούμενη αγωνιστική περίοδο στις 12 Απριλίου 2025. Η Puma έχει αντικαταστήσει επίσης τη Nike ως ο επίσημος προμηθευτής της μπάλας αγώνων.

## Ομάδες
Είκοσι ομάδες συμμετέχουν στο πρωτάθλημα: οι δεκαεπτά πρώτες από την προηγούμενη σεζόν και τρεις που προβιβάστηκαν από την Τσάμπιονσιπ. Οι ομάδες που ανέβηκαν είναι η Λιντς Γιουνάιτεντ, η Μπέρνλι και η Σάντερλαντ, οι οποίες επέστρεψαν στην κορυφαία κατηγορία ύστερα από απουσία δύο, ενός και οκτώ ετών, αντίστοιχα. Αντικατέστησαν τις Λέστερ Σίτι, Ίπσουιτς Τάουν και Σαουθάμπτον, που υποβιβάστηκαν έπειτα από μία μόλις σεζόν στην Πρέμιερ Λιγκ. Αυτό αποτέλεσε τη δεύτερη συνεχόμενη χρονιά —και μόλις την τρίτη φορά στην ιστορία της κορυφαίας κατηγορίας του αγγλικού ποδοσφαίρου— που και οι τρεις νεοφώτιστες ομάδες υποβιβάστηκαν έπειτα από μία σεζόν.

**Αλλαγές σε σχέση με την προηγούμενη σεζόν**

**Προβιβάστηκαν στην Πρέμιερ Λιγκ**

* Λιντς Γιουνάιτεντ

* Μπέρνλι

* Σάντερλαντ

**Υποβιβάστηκαν στην Τσάμπιονσιπ**
* Λέστερ Σίτι

* Ίπσουιτς Τάουν

* Σαουθάμπτον
### Στάδιο και χώροι
: *Σημείωση: Οι κατάλογοι πινάκων με αλφαβητική σειρά.*

Για τη σεζόν **2025–26**, η συνολική χωρητικότητα των σταδίων των 20 συλλόγων της Πρέμιερ Λιγκ ανέρχεται σε 846.049 θέσεις, με μέσο όρο 42.302. Αυτή είναι η πρώτη σεζόν που η Έβερτον θα αγωνίζεται στο νέο της γήπεδο, το Στάδιο Έβερτον, μετά τη μετακόμισή της από το Γκούντισον Παρκ.
### Προσωπικό και κιτ

## Βαθμολογία

## Αποτελέσματα

## Παραπομπές
Ανίκιος Πρόβος

Ως Χριστιανός, μαρτυρείται σε μία επιγραφή που χρονολογείται στις 30 Αυγούστου 459, η οποία βρέθηκε στην Ακυληία, αλλά τώρα έχει χαθεί. Ήταν η επιγραφή στον τάφο της Ανικίας Ουλφίνας (διορθώθηκε σε Ιουλιανή από νεότερους μελετητές) που ανεγέρθηκε από τους γονείς της Ανίκιο Πρόβο και Αδελέτα (διορθώθηκε σε Αδελφία από νεότερους μελετητές) και την κόρη του Βαλέριου Αδελίου Βάσου. 

Αυτός ο Ανίκιος Πρόβος έχει ταυτοποιηθεί ως μέλος του γένους των Ανικίων. Θα πρέπει να ήταν γιος του υπάτου Ανικίου Ερμογενιανού Ολύβριου και τής συζύγου και εξαδέλφης του Ανικίας Ιουλιανής . Είναι επίσης πιθανό να ήταν ο Πρόβος, ο οποίος, το 424, ήταν πραίτωρ. 

Στην επιγραφή ο Πρόβος αποκαλείται ανή εκλαμπρότατος (*[[Λαμπρότατος|vir inlustris)]]*, αλλά το αξίωμά του δεν δίνεται. Ωστόσο μια και ανήκε σε ευγενείς και αξιόλογη οικογένεια, θα μπορούσε να ήταν ένας *πραιτωριανός* *έπαρχος*. Ο Σετιπάνι προτείνει ότι ίσως ήταν ο πατέρας του Αυτοκράτορα Oλύβριου.

Το μαυσωλείο του πιθανότατα βρισκόταν πίσω από την αψίδα της παλαιάς βασιλικής του Αγίου Πέτρου, όπως φαίνεται από τα σωζόμενα σχέδια και τους χάρτες της βασιλικής. Αν και αναφέρεται μόνο ως «μαυσωλείο του Πρόβου», θα μπορούσε επίσης να είναι αυτό του Αγίου Πρόβου. Δεν είναι γνωστό, καθώς καταστράφηκε μαζί με το υπόλοιπο κτίσμα.

## Παραπομπές


## Βιβλιογραφία
* Martindale, John Robert, John Morris, and Arnold Hugh Martin Jones, "Anicius Probus 7", *[[The Prosopography of the Later Roman Empire]]*, Volume 2, Cambridge University Press, p.&nbsp;911.

Κατηγορία:Χριστιανοί του 5ου αιώνα
Κατηγορία:Ρωμαίοι του 5ου αιώνα
Πομπήιος Πρόβος

Ο **Πομπήιος Πρόβος**, λατιν.: *Pompeius Probus* (άκμασε το 307-314) ήταν πολιτικός της Ρωμαϊκής Αυτοκρατορίας κατά την Τετραρχία, ο οποίος δραστηριοποιήθηκε στην Ανατολική Αυλή υπό τους Αυτοκράτορες Γαλέριο και Λικίνιο.

## Βιογραφία
Ο Πρόβος ήταν μέλος των Πετρονίων Πρόβων, μίας οικογένειας της συγκλητικής αριστοκρατίας. Ο γιος του Πετρόνιος Προβιανός ήταν ύπατος το 322, και εγγονή του ήταν η ποιήτρια Φαλτονία Βετιτία Πρόβα.

Γύρω στο 307, ο Πρόβος στάλθηκε από τον Γαλέριο ως απεσταλμένος στον Μαξέντιο, μαζί με τον Λικίνιο. Μεταξύ 310 και 314 διορίστηκε πραιτωριανός έπαρχος της Ανατολής. Δεδομένου ότι ήταν άνθρωπος της Ανατολικής Αυλής, ο διορισμός του στην ιδιότητα του υπάτου, το 310, δεν αναγνωρίστηκε ούτε από τον Μαξέντιο, ο οποίος έλεγχε τη Ρώμη, ούτε από τον Κωνσταντίνο Α΄, ο οποίος κυβερνούσε τη Γαλατία, και επομένως ήταν σε ισχύ μόνο στην Ανατολή.

## Πηγές
* Άρνολντ Χιου Μάρτιν Τζόουνς, Τζον Ρόμπερτ Μάρτινντεϊλ, Τζον Μόρις, «Πομπήιος Πρόβος 6», *Προσωπογραφία της Ύστερης Ρωμαϊκής Αυτοκρατορίας*, τόμος 1, Cambridge University Press, 1971, , σελ.&nbsp;740.
* Lieu, Samuel N., και Dominic Montserrat επιμ., *Από τον Κωνσταντίνο στον Ιουλιανό: Μια Πηγή Ιστορίας*, Routledge, 1995, , σελ.&nbsp;53.

Κατηγορία:Ύπαρχοι της Ανατολής
Ευστάθιος (ύπατος)

Ο **Φλάβιος Ευστάθιος,** λατιν.: *Flavius Eustathius* (άκμασε το 415–422) ήταν πολιτικός της Ανατολικής Ρωμαϊκής Αυτοκρατορίας.

## Βιογραφία
Το 415-416 ήταν *[[Κυαίστωρ του ιερού παλατίου|questor sacri palatii]]*· με αυτή την ιδιότητα έλαβε αντίγραφο ενός νόμου (*[[Θεοδοσιανός Κώδικας|Codex Theodosianus]]* i.8.1, " *De officio quaestoris* ", 15 Οκτωβρίου 415), που είχε προαγάγει.

Μεταξύ 420 και 422 κατείχε το υψηλό αξίωμα του πραιτωριανού επάρχου της Ανατολής, ενώ το 421 κατείχε το αξίωμα του υπάτου.

## Βιβλιογραφία
* Jones, AHM, JR Martindale, J. Morris, "Fl. Eustathius 12", *Prosopography of the Later Roman Empire*, Τόμος 2 395–527, Cambridge, 1971–1992, σ.&nbsp;436.

Κατηγορία:Ύπαρχοι της Ανατολής
Απολλινάρις (έπαρχος)

Ο **Απολλινάρις,** λατιν.: *Apollinarius* (αρχές 5ου αι.) ήταν πραιτωριανός έπαρχος της Γαλατίας από τον Μάιο του 408 ή νωρίτερα μέχρι το 409 μ.Χ., όταν τον διαδέχθηκε ο φίλος του Δέκιμος Ρούστικος. Ήταν παππούς του Σιδώνιου Απολλινάρι και γιος ή εγγονός ενός άλλου Απολλινάρι, που ήταν έπαρχος της Γαλατίας υπό τον Κωνσταντίνο Β΄ μεταξύ 337 και 340.

## Βιογραφία
Λίγα είναι γνωστά για τα πρώτα χρόνια της ζωής του Απολλινάρι. Υποστηρίζεται ότι γεννήθηκε περίπου το 380 μ.Χ. στο Λούγδουνον (σημερινή Λυών).

Το 407 ο Φλ. Κλ. Κωνσταντίνος ανακηρύχθηκε "αυτοκράτορας" στη Ρωμαϊκή Βρετανία, και διέσχισε τη Μάγχη στη Γαλατία (σύγχρονη Γαλλία), παίρνοντας όλα τα κινητά στρατεύματα από τη Βρετανία υπό τον Γερόντιο. Με ένα μείγμα μάχης και διπλωματίας, ο Κωνσταντίνος σταθεροποίησε την κατάσταση, και απέκτησε τον έλεγχο της Γαλατίας και της Ισπανίας (σύγχρονη Ισπανία και Πορτογαλία) τον Μάιο του 408. Είχε κάνει την Αρελάτη πρωτεύουσά του, όπου διόρισε τον Απολλινάρι ως πρωθυπουργό (με τον τίτλο του *[[Υπαρχία της Γαλατίας|πραιτωριανού επάρχου]]*). Ο εν ενεργεία Αυτοκράτορας της Δυτικής Ρωμαϊκής Αυτοκρατορίας, Ονώριος, έστειλε στρατό υπό τον Σάρο τον Γότθο για να εκδιώξει τις δυνάμεις του Κωνσταντίνου. Μετά τις αρχικές νίκες, ωστόσο, ο Σάρος απωθήθηκε.

Ο Απολλινάρις ήταν ο πατέρας δύο παιδιών: του Απολλινάρι, ο οποίος ήταν έπαρχος της Γαλατίας υπό τον Βαλεντιανό Γ' (ο Σιδώνιος θυμάται ότι ήταν παρών με τον πατέρα του στην εγκατάσταση του Αστυρίου ως υπάτου το 449), και του Θαυμάστου, άλλος έπαρχος της Γαλατίας υπό τον Βαλεντιανό Γ' και πατέρας της Ευλαλίας, που γεννήθηκε το 425.

Η θητεία του διήρκεσε μέχρι το 409, όταν εκδιώχθηκε (πιθανώς από τον Κωνσταντίνο Γ΄) υπέρ του Δέκιμου Ρούστικου, ο οποίος ήταν επίσης magister officiorum. Όταν ο Ονώριος διόρισε έναν νέο στρατηγό, τον Κωνστάντιο (Γ΄), σε μία άλλη προσπάθεια να καταστείλει τον Κωνσταντίνο, νίκησε τον Κωνσταντίνο και πολιόρκησε την Αρελάτη. Παρά τις διαβεβαιώσεις του Κωνστάντιου (Γ΄) ότι ο Κωνσταντίνος θα μπορούσε να αποσυρθεί με ασφάλεια σε ένα κληρικό αξίωμα, ο Κωνστάντιος (Γ΄) τον φυλάκισε, και επιπλέον τον αποκεφάλισε κατά την επιστροφή του στη Ραβέννα, τον Αύγουστο ή τον Σεπτέμβριο του 411. Ο Δέκιμος Ρούστικος συνελήφθη επίσης και θανατώθηκε.

## Απόγονοι
Ο εγγονός του Απολλινάρι, Σιδώνιος Απολλινάρις, ήταν γαμπρός του Αυτοκράτορα Άβιτου και ήταν επίσκοπος του Κλερμόν το 469, θέση την οποία διατήρησε μέχρι το τέλος του τη δεκαετία του 480.

## Διαχείριση
Ο Απολλινάρις διετέλεσε πραιτωριανός έπαρχος της Γαλατίας, μία θέση σημαντικής εξουσίας και ευθύνης στην Ύστερη Ρωμαϊκή Αυτοκρατορία. Η πραιτωριανή επαρχία της Γαλατίας ήταν μία από τις τέσσερις μεγάλες επαρχίες, στις οποίες διαιρέθηκε η Ύστερη Ρωμαϊκή Αυτοκρατορία. Περιλάμβανε όχι μόνο τη Γαλατία, αλλά και τη Ρωμαϊκή Βρετανία, την Ισπανία και τη Μαυριτανία Τιγγιτανή στην Ανθυπατική Αφρική.

## Παραπομπές


Κατηγορία:Ρωμαίοι του 5ου αιώνα
Σταύρος Πήλιος

Ο **Σταύρος Πήλιος**, (*[[Αλβανική γλώσσα|Αλβανικά]]: *'Σταύρο Πίλο**'', γεννημένος στις 10 Δεκεμβρίου 2000) είναι [[Έλληνες|Έλληνας]] [[Βορειοηπειρώτες|Βορειοηπειρώτης]] επαγγελματίας [[Ποδόσφαιρο|ποδοσφαιριστής]] που αγωνίζεται ως αριστερός οπισθοφύλακας για την [[Α.Ε.Κ. (ποδόσφαιρο ανδρών)|ΑΕΚ]] και για την [[Εθνική Αλβανίας (ποδόσφαιρο ανδρών)|Εθνική Αλβανίας]].

== Καριέρα ==

=== ΠΑΣ Γιάννινα ===
Ο Πήλιος ήταν μέλος της ακαδημίας του ΠΑΣ Γιάννινα, μέχρι να υπογράψει επαγγελματικό συμβόλαιο τον Ιανουάριο του 2019.  Έκανε το επαγγελματικό του ντεμπούτο εναντίον της [[Ένωση Πανασπροπυργιακού-Δόξας]], στα πλαίσια του [[Κύπελλο Ελλάδος ποδοσφαίρου ανδρών 2019-20|Κυπέλλου Ελλάδας]], στις 2 Οκτωβρίου του 2019. Πραγματοποίησε την πρώτη του εμφάνιση στην [[Β΄ Εθνική ποδοσφαίρου ανδρών|Σούπερ Λιγκ 2]], στις 22 Δεκεμβρίου 2019 απέναντι στον [[Αθλητική Ένωση Καραϊσκάκης|Καραϊσκάκη Άρτας]].

==== Δανεισμός στον Ηρακλή ====
Στις 24 Αυγούστου 2021, ο Πήλιος παραχωρήθηκε στον [[Ηρακλής Θεσσαλονίκης (ποδόσφαιρο ανδρών)|Ηρακλή]] ως δανεικός μέχρι το καλοκαίρι του 2022.

=== ΑΕΚ ===
Στις 23 Ιουνίου του 2023, ο Πήλιος ανακοινώθηκε από την [[Α.Ε.Κ. (ποδόσφαιρο ανδρών)|ΑΕΚ]] με συμβόλαιο διαρκείας τεσσάρων ετών.

== Στατιστικά καριέρας ==



== Διακρίσεις ==

; ΠΑΣ Γιάννινα

* [[Α2 Εθνική ποδοσφαίρου ανδρών|Σούπερ Λιγκ 2]]: [[Α2 Εθνική ποδοσφαίρου ανδρών 2019-20|2019–20]]

**Ατομικές'''

* Παίκτης του μήνα στην Σούπερ Λιγκ: Αύγουστος 2024

## Παραπομπές

Κατηγορία:Αμυντικοί ποδοσφαιριστές
Κατηγορία:Βορειοηπειρώτες
Κατηγορία:Έλληνες ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΑΕΚ Β
Κατηγορία:Πολιτογραφημένοι πολίτες της Αλβανίας
Ιουστινιανός (μάγιστρος του στρατού στη Γαλατία)

Ο **Ιουστινιανός**, λατιν.:*Iustinianus* (απεβ. το 407) ήταν Ρωμαίος στρατιωτικός διοικητής, που υποστήριξε τον σφετεριστή Κωνσταντίνο.

## Βιογραφία
Ο Ιουστινιανός ήταν αξιωματικός του Δυτικού Ρωμαϊκού στρατού στη Βρετανία. Το 407 ο στρατηγός Κλαύδιος Κωνσταντίνος εξεγάρθηκε εναντίον του Αυτοκράτορα Ονωρίου, και διόρισε τον Ιουστινιανό και τον Νεβιογάστη *[[Μάγιστρος του στρατού|μαγίστρους του στρατού]]* της Γαλατίας.  Ο Κωνσταντίνος διέσχισε τη Μάγχη και επιτέθηκε στα στρατεύματα που ήταν πιστά στον Ονώριο στη Γαλατία. Ο Ιουστινιανός πολέμησε εναντίον του Σάρου, ενός από τους στρατηγούς του Ονωρίου, αλλά ηττήθηκε και σκοτώθηκε.

## Αναφορές

Κατηγορία:Ρωμαίοι του 5ου αιώνα
Εδόβιχος

Ο **Εδόβιχος**, λατιν.: *Edobichus* (απεβ. το 411) ήταν στρατηγός του Ρωμαίου σφετεριστή Κωνσταντίνου. Αν και καταγόταν από τη Βρετανία, σύμφωνα με τον Ζώσιμο οι πρόγονοί του ήταν Φράγκοι.

## Βιογραφία
Μετά το τέλος των στρατηγών Νεβιογάστη και Ιουστινιανού το 407, ο Δυτικός σφετεριστής Κωνσταντίνος διόρισε τον Εδόβιχο και τον Γερόντιο ως *[[Μάγιστρος του στρατού|magistri militum]]* (αρχιστράτηγους του στρατού). Μετά τις προαγωγές τους, ανάγκασαν τον Σάρο, τον στρατηγό του Δυτικού Αυτοκράτορα Ονωρίου, να τερματίσει την πολιορκία του Κωνσταντίνου στη Βαλένθια, και να υποχωρήσει στην Ιταλία.

Ωστόσο, ο Γερόντιος αποφάσισε να προδώσει τον Κωνσταντίνο και το 409 ανακήρυξε τον Μάξιμο "αυτοκράτορα" στην Ισπανία. Μόλις άκουσε γι' αυτή την εξέλιξη, ο Κωνσταντίνος έστειλε τον Εδόβιχο στους Φράγκους και στις γερμανικές φυλές πέρα από τον Ρήνο, για να συγκεντρώσει ενισχύσεις. Εν τω μεταξύ, ο Γερόντιος εισέβαλε στη νότια Γαλατία, βρήκε τον Κωνσταντίνο στην Αρελάτη και πολιόρκησε την πόλη μέχρι, που ο αυτοκρατορικός στρατηγός Κωνστάντιος (Γ΄) έφθασε στο σημείο και τον ανάγκασε να υποχωρήσει.

Παρά το γεγονός ότι πολιορκούνταν πλέον από τον Κωνστάντιο (Γ΄), ο Κωνσταντίνος συνέχισε να κρατά την Αρελάτη, έχοντας ακούσει ότι ο Εδόβιχος ήταν κοντά με τα βαρβαρικά στρατεύματα. Όταν ο Εδόβιχος διέσχισε τον Ροδανό με τα στρατεύματά του, συνάντησε τη δύναμη του Κωνστάντιου (Γ΄) να τού εμποδίζει το δρόμο. Καθώς ετοιμαζόταν να εμπλακεί με την αυτοκρατορική δύναμη, ο Ουλφίλας έπεσε επάνω στους στρατιώτες του από πίσω, και τους νίκησε. Ο Εδόβιχος κατάφερε να διαφύγει από το πεδίο τής μάχης έφιππος, και κατέφυγε σε έναν Εκδίκιο, τον οποίο πίστευε ότι ήταν φίλος του. Ωστόσο, ο Εκδίκιος, ζητώντας ανταμοιβή από τον Κωνστάντιο (Γ΄), σκότωσε τον Εδόβιχο και έφερε το κεφάλι του στον Κωνστάντιο (Γ΄), αλλά ο αυτοκρατορικός στρατηγός τον αντάμειψε μόνο με έπαινο. Το τέλος του Εδόβιχου έπεισε τον Κωνσταντίνο να τερματίσει την αντίστασή του, και ο σφετεριστής έδωσε ιερατικούς όρκους πριν παραδοθεί στον στρατηγό Κωνστάντιο (Γ΄).

## Παραπομπές


Κατηγορία:Αρχαίοι Ρωμαίοι στρατηγοί
Αστύριος

Ο **Φλάβιος Αστύριος**  ή Αστούριος , λατιν.: *Flavius Astyrius* (άκμασε το 441–449) ήταν στρατηγός και πολιτικός της Δυτικής Ρωμαϊκής Αυτοκρατορίας.

## Βιογραφία
Ο Αστύριος ήταν ο πεθερός του Μεροβαύδη, και ανήκε σε αριστοκρατική οικογένεια. 

Ακολούθησε στρατιωτική σταδιοδρομία: μεταξύ 441 και 443 αναφέρεται ως *δούκας* ή μάγιστρος και των δύο στρατών (*magister utriusque militiae)*. Το 441 βρέθηκε στην Ταρακωνησία (Ισπανία), όπου νίκησε τους Βαγαύδες.  Το 443 τον διαδέχθηκε ο γαμπρός του Μεροβάδης. 

Διορίστηκε ύπατος για το έτος 449. Στην αρχή του αξιώματός του βρισκόταν στη Γαλατία (πιθανώς στην πρωτεύουσα της πραιτωριανής επαρχίας, την Αρελάτη), και ο Νικήτιος εκφώνησε έναν πανηγυρικό λόγο προς τιμήν του. 

Στη Λιέγη σώζεται ένα υπατικό δίπτυχο, που δημιουργήθηκε από τον Αστύριο το 449. Το δίπτυχο δείχνει τον Αστύριο καθισμένο σε ένα πτυσσόμενο θώκο (curule) φορώντας πλήρη υπατικά διάσημ*α* και η επιγραφή *Flavius Astyrius vir clarissimus* , *et inlustris* , *comes* , *ex magistro utriusque militiae, consul ordinarius.*  

## Σημειώσεις


## Βιβλιογραφία
* "Fl. Astyrius", *[[Prosopography of the Later Roman Empire]]*, Volume 2, pp. 174–175.
* Ralph W. Mathisen, *People, Personal Expression, and Social Relations in Late Antiquity*, University of Michigan Press, 2003, , pp. 18–19.

Κατηγορία:Ρωμαίοι του 5ου αιώνα
Φαλτόνιος Πρόβος Αλύπιος

Ο **Φαλτόνιος Πρόβος Αλύπιος**, λατιν.: *Faltonius Probus Alypius* (άκμασε το 370 &#x2013; 397) ήταν πολιτικός της Ρωμαϊκής Αυτοκρατορίας.

## Βιογραφία
Ο Αλύπιος ήταν γιος του Κλόδιου Κελσίνου Αδέλφιου, *[[Πολίαρχος|επάρχου της πόλης]]* τής Ρώμης το 351, και της χριστιανής ποιήτριας Φαλτονίας Βετιτίας Πρόβας. Ο αδελφός του, Κόιντος Κλόδιος Ερμογενιανός Ολύβριος, ήταν Ρωμαίος ύπατος το 379.

Το 370/371 εξορίστηκε, κατόπιν έρευνας του Μαξιμίνου (επάρχου). Το 378 κατείχε υψηλό αξίωμα στη Μαυριτανία, πιθανώς *βικάριος* της Αφρικής. Στις 12 Ιουνίου 391 αναφέρεται ως *Praefectus urbi* της Ρώμης. Το 393 στάλθηκε στην Αυλή του Αυτοκράτορα Ευγενίου, με την ευκαιρία των εορτασμών για την ιδιότητα του Βίριου Νικόμαχου Φλαβιανού ως υπάτου για το επόμενο έτος.

Ήταν ο παραλήπτης ορισμένων επιστολών του Κόιντου Αυρήλιου Σύμμαχου, που δείχνουν ότι ήταν ζωντανός το 397, και ίσως ακόμη και από τον Αμβρόσιο Μεδιολάνων.

## Πηγές
* John Robert Martindale, Arnold Hugh Martin Jones, John Morris, *[[The Prosopography of the Later Roman Empire]]*, Cambridge University Press, 1971, p. 49.

Κατηγορία:Πολίαρχοι Ρώμης
Κατηγορία:Ρωμαίοι του 4ου αιώνα
Λεύκιος Βαλέριος Σεπτίμιος Βάσος

μικρογραφία|Επιγραφή στη Ρωμαϊκή Αγορά, αφιερωμένη από τον Λεύκιο Βαλέριο Σεπτίμιο Βάσο, ''praefectus urbi'' της Ρώμης το 379 ή το 383.

Ο **Λεύκιος Βαλέριος Σεπτίμιος Βάσος**, λατιν.: *Lucius Valerius Septimius Bassus* (π. 328 - μετά το 379 ή 383) ήταν Ρωμαίος πολιτικός.

## Βιογραφία
Ήταν γιος του Βαλέριου Μάξιμου και της πρώτης συζύγου του, Σεπτιμίας Βάσας.

Διετέλεσε *[[Πολίαρχος|έπαρχος της πόλης]]* των Ρωμαίων υπό τους Αυτοκράτορες Γρατιανό, Βαλεντινιανό Β΄ και Θεοδόσιο Α΄, μεταξύ 379 (έτος ανόδου του Θεοδοσίου Α΄) και 383 (έτος θανάτου του Γρατιανού).

Πιθανώς νυμφεύτηκε την Αδελφία, όπως υποδηλώνουν *το επώνυμο (nomen)* και *το επίθετο (cognomen)* τού γιου τους, κόρη του Κλόδιου Κελσίνου Αδελφίου και τής συζύγου του Φαλτονίας Βετιτίας Πρόβας, και απέκτησε έναν γιο ονόματι Βαλέριος Αδέλφιος Βάσος (άκμασε το 383 και 392), *vir consularis* και *consul.* *Venet.* το 383 και το 392, με τη σειρά του πατέρας τού Βαλερίου Αδελφίου, και παππούς από την πλευρά τού πατέρα της Αδελφίας, συζύγου του Ανίκιου Πρόβου (άκμασε το 424-459), πραίτορα το 424 και *vir illustris* το 459, γιου του Ανίκιου Ερμογενιανού Ολύβριου και συζύγου και εξαδέλφου της Ανικίας Ιουλιανής, πιθανών γονέων του Αυτοκράτορα Ανίκιου Ολύβριου.

## Πηγές
* Jones, Arnold Hugh Martin, John Robert Martindale, John Morris, *[[The Prosopography of the Later Roman Empire]]*, Volume 2, Cambridge University Press, 1992, , pp. 723–724.

## Εξωτερικοί σύνδεσμοι
* 
* 

Κατηγορία:Πολίαρχοι Ρώμης
Κατηγορία:Ρωμαίοι του 4ου αιώνα
Φλάβιος Ιούλιος Ευχέριος

Ο **Φλάβιος Ιούλιος Ευχέριος**, λατιν.: *Flavius Julius Eucherius* (απεβ. μετά το 395) ήταν Ρωμαίος πολιτικός και μέλος της Δυναστείας του Θεοδοσίου Α΄.

## Βιογραφία
Ήταν γιος του Φλάβιου Ονωρίου. Αδελφός του ήταν ο κόμης Θεοδόσιος ο Πρεσβύτερος. Ο Ευχέριος ξεκίνησε την υπηρεσία του υπό τη βασιλεία του Αυτοκράτορα Ιουλιανού, και συνέχισε κατά τη διάρκεια της βασιλείας του Βαλεντινιανού Α΄. Απολάμβανε την υποστήριξη της αυτοκράτειρας Ιουστίνας. Το 377 μ.Χ. ο Γρατιανός τον διόρισε στο οικονομικό γραφείο *[[Κόμης των θείων θησαυρών|comes sacrarum largitonum]].*

Το 379 μ.Χ., μετά την άνοδο τού ανιψιού του Θεοδοσίου Α΄ στην Ανατολική Αυτοκρατορία, η θέση του στην Αυλή ενισχύθηκε σημαντικά. Το 381 μ.Χ. ο Ευχέριος έγινε ύπατος μαζί με τον Φλάβιο Συάγριο ως συνεργάτη του.

Το 393 μ.Χ. προσέφυγε στον πραιτωριανό έπαρχο της Ανατολής, Ρουφίνο, σχετικά με την τιμωρία για προσβολή από τον Λουκιανό *[[Διοίκηση Ανατολής|κόμη της Ανατολής]].* Το 395 μ.Χ. συνέβαλε στην ανατροπή του Ρουφίνου από τον Φλ. Στιλίχωνα. Η περαιτέρω τύχη του είναι άγνωστη.

## Παραπομπές


Κατηγορία:Δυναστεία του Θεοδοσίου
Κατηγορία:Ρωμαίοι ύπατοι του 4ου αιώνα
Μοχάμεντ Χασάν Οσμάν αλ-Ταΐσι

Ο **Μοχάμεντ Χασάν Οσμάν αλ-Ταΐσι** είναι Σουδανός πολιτικός που υπηρετεί επί του παρόντος ως πρωθυπουργός της αντίπαλης Κυβέρνησης Ειρήνης και Ενότητας σε αντιπαράθεση με τη διεθνώς αναγνωρισμένη κυβέρνηση του Σουδάν. Προηγουμένως υπηρέτησε ως μέλος του Μεταβατικού Κυρίαρχου Συμβουλίου από το 2019 έως το 2021.

## Βιογραφία
Ο αλ-Ταΐσι φοίτησε στο Πανεπιστήμιο του Χαρτούμ, αποφοιτώντας το 2004 με Πτυχίο Επιστημών στην οικονομία και την ανθρωπολογία. Εργάστηκε στην Επιτροπή Αποζημιώσεων του Νταρφούρ και στο Ταμείο Ανοικοδόμησης και Ανάπτυξης του Νταρφούρ, δύο οργανισμούς που στόχευαν στον τερματισμό του Πολέμου στο Νταρφούρ και δημιουργήθηκαν μετά τη Συμφωνία της Αμπούζα του 2006. Έχει γράψει άρθρα για διάφορα ζητήματα που αφορούν το Σουδάν, όπως «μετανάστευση, δημογραφικές αλλαγές, ειρήνη και εκδημοκρατισμός» στη χώρα. Έγραψε επίσης ένα κεφάλαιο σε βιβλίο για «τον ρόλο των φοιτητών στον πολιτικό αγώνα στο Σουδάν». Μετά την εργασία του στο Νταρφούρ από το 2007 έως το 2010, εργάστηκε στο Γραφείο Διακυβέρνησης στο Χαρτούμ από το 2010 έως το 2013. Το 2019 έγινε πολιτικό μέλος και ένα από τα συνολικά 11 μέλη του Κυρίαρχου Συμβουλίου του Σουδάν (ή Μεταβατικού Κυρίαρχου Συμβουλίου), το οποίο λειτουργούσε ως συλλογικός αρχηγός κράτους του Σουδάν μετά την Επανάσταση του Σουδάν.

Στο Κυρίαρχο Συμβούλιο, ο αλ-Ταΐσι υπηρέτησε στο Ανώτερο Συμβούλιο Ειρήνης και ως *ex officio* μέλος του Συμβουλίου Ασφαλείας και Άμυνας, εργαζόμενος για τη μεταρρύθμιση του σουδανικού κράτους και ως διαπραγματευτής. Υπήρξε επικεφαλής διαπραγματευτής και έπαιξε σημαντικό ρόλο το 2020 στη σύνταξη της Συμφωνίας Ειρήνης της Τζούμπα μεταξύ του Κυρίαρχου Συμβουλίου και του Σουδανικού Επαναστατικού Μετώπου. Στη συνέχεια, υπηρέτησε ως πρόεδρος της Ανώτατης Επιτροπής Παρακολούθησης και Αξιολόγησης της Εφαρμογής της Συμφωνίας Ειρήνης της Τζούμπα και ως πρόεδρος της Ανώτατης Επιτροπής του Συνεδρίου για τη Διακυβέρνηση, πριν αποχωρήσει από το Συμβούλιο τον Οκτώβριο 2021 μετά το Πραξικόπημα στο Σουδάν το 2021. Τον Σεπτέμβριο του 2022 ξεκίνησε να εργάζεται ως ανώτερος υπότροφος ειρήνης στο Public International Law & Policy Group.

Στις 26 Ιουλίου 2025 ο αλ-Ταΐσι ανακοινώθηκε ως νέος πρωθυπουργός της Κυβέρνησης Ειρήνης και Ενότητας, μιας αντίπαλης κυβέρνησης που διοικεί περιοχές που ελέγχονται από τις Δυνάμεις Ταχείας Υποστήριξης και αντιτίθεται στο διεθνώς αναγνωρισμένο Μεταβατικό Κυρίαρχο Συμβούλιο.

## Παραπομπές

Κατηγορία:Πολιτικοί του Σουδάν
Αλέξης Καλογερόπουλος

Ο **Αλέξης Καλογερόπουλος** (γεννημένος στις 26 Ιουλίου 2004 στην Ανδραβίδα) είναι Έλληνας επαγγελματίας ποδοσφαιριστής που αγωνίζεται ως κεντρικός αμυντικός στην Εθνική Ελλάδα Κ-21 και στη Σούπερ Λιγκ για τον Ολυμπιακό Πειραιώς. 

## Βιογραφία
Γεννήθηκε και μεγάλωσε στην Ανδραβίδα της Ηλείας και ξεκίνησε την ενασχόλησή του με το ποδόσφαιρο στην τοπική ομάδα. Αφού πέρασε αργότερα από τις ακαδημίες του Αστέρα Τρίπολης, από το 2020 ανήκει στον Ολυμπιακό Πειραιώς, όπου έχει αγωνιστεί τόσο στις ακαδημίες της ομάδας και τη Β ομάδα, αλλά όσο και στην πρώτη ομάδα. Από το 2023 έως και το 2025 αγωνίζόταν στη Σούπερ Λιγκ για λογαριασμό του Βόλου ΝΠΣ ως δανεικός, με τον οποίον έκανε 58 συμμετοχές στο πρωτάθλημα. Το πρώτο του επαγγελματικό γκολ το έβαλε στις 4 Δεκεμβρίου του 2024, σε έναν αγώνα κυπέλλου κόντρα στον ΟΦΗ.

Στον Ολυμπιακό περισσότερο συμμετείχε στην ομάδα Β του συλλόγου. Ωστόσο, στην πρώτη ομάδα, στις 10 Μάη 2021, έγινε ο νεότερος (έως τότε) ποδοσφαιριστής που αγωνίζεται ως βασικός στον Ολυμπιακό Πειραιώς, ενώ το ντεμπούτο του το έκανε ως αλλαγή μια εβδομάδα νωρίτερα κόντρα στον Αρη Θεσσαλονίκης. Το 2024, ήταν υποψήφιος για το βραβείο Golden Boy, όπου επιλέγεται το μεγαλύτερο «ταλέντο» ανάμεσα σε 100 ποδοσφαιριστές.

Στις 3 Ιανουαρίου 2026, κέρδισε ένα πέναλτι και σκόραρε ένα τέρμα στην παράταση του τελικού του Σούπερ Καπ κόντρα στον ΟΦΗ, με τον ίδιο να αναδεικνύεται MVP της αναμέτρησης.

## Διακρίσεις

### Σε συλλόγους
**Ολυμπιακός**

* Σούπερ Λιγκ: 2020–21
* Σούπερ Καπ: 2025

### Ατομικές

* Καλύτερος παίκτης της σεζόν για τον Βόλο: 2024–25
* MVP του Σούπερ Καπ: 2025

## Παραπομπές


## Eξωτερικοί σύνδεσμοι
* Alexis Kalogeropoulos στο trasnfermarkt
* 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Βόλου Ν.Π.Σ.
Παπιανίλα (σύζυγος του Τονάντιου Φερεόλου)

Η **Παπιανίλλα**, λατιν.: *Papianilla* (γεννημένη περίπου το 415) ήταν Ρωμαία ευγενής.

Ήταν σύζυγος του Τονάντιου Φερεόλου. Μία άλλη Παπιανίλλα, σύζυγος του ποιητή Σιδώνιου Απολλινάρι, ήταν συγγενής της.

Απέκτησε τον Τονάντιο Φερεόλο και άλλους γιους.

## Παραπομπές


## Πηγές
* "Papianilla 1", *[[Prosopography of the Later Roman Empire]]*, Volume 2, p. 830.

Κατηγορία:Ρωμαίοι του 5ου αιώνα
Συάγριος (ύπατος το 381)

Ο **Φλάβιος Συάγριος**, λατιν.: Syagrius (4ος αι.) ήταν ο ύπατος για το έτος 381 με τον Φλάβιο Ευχέριο ως συνύπατό του.  

## Παραπομπές


Κατηγορία:Ρωμαίοι ύπατοι του 4ου αιώνα
Νόμος του Morrie

Στην τριγωνομετρία, ο **νόμος του Morrie** αναφέρεται στην εξής τριγωνομετρική ταυτότητα
:\cos 20^\circ \cdot \cos 40^\circ \cdot \cos 80^\circ = \frac{1}{8}.

Το όνομα αυτού του νόμου προέρχεται από τον φυσικό Ρίτσαρντ Φίλιπς Φάινμαν, ο οποίος το χρησιμοποιούσε όποτε αναφερόταν σε αυτή την ταυτότητα, γιατί την έμαθε όταν ήταν μικρός από ένα παιδί ονόματι Morrie Jacobs και έπειτα την θυμόταν για την υπόλοιπη ζωή του.

## Γενίκευση

Η ταυτότητα είναι ειδική περίπτωση της εξής τριγωνομετρικής ταυτότητας
: 2^n \cdot \prod_{k=0}^{n-1} \cos(2^k \varphi) = \frac{\sin(2^n \varphi)}{\sin \varphi}

για n = 3 and \varphi = 20^\circ. Αυτό προκύπτει καθώς \sin 160^\circ = \sin (180^\circ - 20^\circ) = \sin 20^\circ, και επομένως 
:\cos 20^\circ \cdot \cos 40^\circ \cdot \cos 80^\circ = \frac{\sin 160^\circ}{\sin 20^\circ} = 1.
Παρακάτω δίνουμε την εξής αλγεβρική απόδειξη.

}{2 \sin(\varphi)} \cdot
    \frac{\color{green}{\cancel{\sin(4 \varphi)}}}{2 \color{red}{\cancel{\sin(2 \varphi)}}} \cdot
    \frac{\color{orange}{\cancel{\sin(8 \varphi)}}}{2 \color{green}{\cancel{\sin(4 \varphi)}}} \cdots
    \frac{\sin\left(2^n \varphi\right)}{2 \color{orange}{\cancel{\sin\left(2^{n-1} \varphi\right)}}} \\
    & = \frac{\sin\left(2^n \varphi\right)}{2^n \sin(\varphi)}.
\end{align}

}}

## Σχετικές ταυτότητες
Η εξής παρόμοια ταυτότητα ισχύει για το ημίτονο:
: \sin(20^\circ) \cdot \sin(40^\circ) \cdot \sin(80^\circ) = \frac{\sqrt 3}{8}.

Συνδυάζοντας με την παραπάνω ταυτότητα για το συνημίτονο, λαμβάνουμε την εξής ταυτότητα για την εφαπτομένη

: \tan(20^\circ) \cdot \tan(40^\circ) \cdot \tan(80^\circ) = \sqrt 3 = \tan(60^\circ).

## Περαιτέρω ανάγνωση

### Ξενόγλωσσα άρθρα
* 
* 

## Παραπομπές


Κατηγορία:Τριγωνομετρία
Κατηγορία:Μαθηματικές ταυτότητες
Μυρωδικό

μικρογραφία|Μυρωδικό (Βασιλικός) σε γλάστρα
Ένα **μυρωδικό** είναι ένα είδος αρτύματος· πρόκειται για οποιοδήποτε φυτό ή φυτικό προϊόν προστίθεται στο φαγητό, προσδίδοντάς του πρωτίστως πιο έντονη μυρωδιά, αλλά και γεύση.  Παρότι σε καθημερινή χρήση ο όρος μπορεί να θεωρηθεί ως συνώνυμος με το μπαχαρικό, που επίσης έχει σκοπό να δώσει μυρωδιά και γεύση στο φαγητό, στην υψηλή μαγειρική οι δύο όροι διακρίνονται· ο όρος μυρωδικό χρησιμοποιείται για φυτά από τα οποία αξιοποιούνται – είτε φρέσκα, είτε αποξηραμένα – τα πράσινα φύλλα ή τα άνθη τους, ενώ ο όρος μπαχαρικό αναφέρεται σε ένα προϊόν που παράγεται με αποξήρανση και επεξεργασία άλλων μερών ενός φυτού, όπως οι καρποί, οι σπόροι, ο φλοιός ή η ρίζα του. 

Τα μυρωδικά είναι βότανα, πόες, φρύγανα, ακόμα και μέρη από θάμνους και αρκετά από αυτά έχουν την ικανότητα να ευδοκιμούν σε ξερά, πετρώδη εδάφη, όπου μεγαλώνουν με τη ζέστη και τον ήλιο.  Η ευχάριστη οσμή τους οφείλεται στα αιθέρια έλαιά τους, που απελευθερώνονται όταν κοπούν ή όταν αρχίσει το μαγείρεμά τους.  Αρκετά μπορούν να μεγαλώσουν σε γλάστρες, γεγονός που επιτρέπει να διατηρούνται στο σπίτι και να χρησιμοποιούνται φρέσκα.  Τα φρέσκα μυρωδικά πρέπει όμως να αξιοποιούνται άμεσα μετά την κοπή τους και να προστίθενται στο τέλος του μαγειρέματος, καθώς το παρατεταμένο μαγείρεμα χαλάει τη γεύση τους.  Κάποια μυρωδικά, όπως λ.χ. ο βασιλικός, ο δυόσμος και ο άνηθος, μπορούν να κοπούν φρέσκα και να καταψυχθούν αμέσως για να διατηρήσουν τις ιδιότητές τους μέχρι να μαγειρευτούν.  

Άλλα μυρωδικά μπορούν να αποξηρανθούν για να διατηρήσουν τις ιδιότητές τους· επειδή στο πέρασμα του χρόνου επηρεάζονται από το φως του ήλιου και τον αέρα, θα πρέπει να φυλάσσονται σε σκιερά μέρη ή σφραγισμένα σε βάζα ή κουτιά.  

Γενικά δεν υπάρχει κάποιος περιορισμός στη χρήση τους, ωστόσο συνιστάται να μην χρησιμοποιούνται ταυτόχρονα δύο «δυνατά» μυρωδικά. 

## Λίστα ελληνικών μυρωδικών
μικρογραφία|Φύλλα ρίγανης
Μερικά χαρακτηριστικά μυρωδικά της ελληνικής κουζίνας είναι: 

* Βασιλικός
* Άνηθος 
* Μάραθος
* Μαϊντανός
* Ρίγανη
* Θρούμπι
* Θυμάρι
* Σέλινο
* Δάφνη
* Δεντρολίβανο
* Δυόσμος
* Μέντα
* Κόλιανδρος
* Φασκόμηλο

## Παραπομπές


## Εξωτερικοί σύνδεσμοι

Κατηγορία:Φυτικά προϊόντα
Βαλέριος Μάξιμος (πραιτωριανός έπαρχος)

Ο **Βαλέριος Μάξιμος**, λατιν.: *Valerius Maximus* (άκμασε το 325–337) ήταν Ρωμαίος συγκλητικός.

## Βιογραφία
Ο Βαλέριος Μάξιμος ήταν μέλος του πατρικίου γένους των Βαλερίων του 4ου αι., και πιθανώς γιος του Βαλέριου Μάξιμου signo Βασιλείου, επάρχου της πόλης της Ρώμης το 319. Διετέλεσε *vicarius [[Διοίκηση Ανατολής|orientis]]* το 325, πριν διοριστεί πραιτωριανός έπαρχος της Ανατολής, πιθανώς στα τέλη του 326, όταν ο Αυτοκράτορας Κωνσταντίνος Α' επέστρεψε από την Ιταλία. Αυτός ήταν ένας ασυνήθιστος διορισμός, καθώς το αξίωμα του πραιτωριανού επάρχου προοριζόταν για μέλη της τάξης των ιππέων, όχι για συγκλητικούς, και έδειχνε την εμπιστοσύνη του Αυτοκράτορα στον Βαλέριο Μάξιμο, επιτρέποντάς του να ασκεί διοίκηση επί των εκτεταμένων πόρων της Ανατολής. Συνέχισε να υπηρετεί τον Κωνσταντίνο Α΄σε αυτόν τον ρόλο καθ' όλη τη διάρκεια του 327 και του 328, παραιτούμενος από το αξίωμα στις αρχές του 329 μετά την επιστροφή του Κωνσταντίνου Α΄ από τη Γαλατία.

Κατά τη διάρκεια αυτής της περιόδου, το 327, ο Βαλέριος Μάξιμος διορίστηκε *[[Ύπατος (Αρχαία Ρώμη)|ύπατος ύστερος]]*, μαζί με τον Φλάβιο Κωνστάντιο. Στη συνέχεια, στα τέλη του 331, πιθανότατα στάλθηκε στη Γαλατία με τον *[[Καίσαρας|καίσαρα]]* Κωνστάντιο Β΄, υπηρετώντας ως πραιτωριανός έπαρχος του Κωνστάντιου Β΄. Ο Βαλέριος Μάξιμος τον υπηρέτησε εκεί μέχρι τα τέλη του 333 ή τις αρχές του 334, όταν ο Κωνστάντιος Β΄ επέστρεψε στην Αυλή του πατέρα του στην Κωνσταντινούπολη.

Γύρω στο 336, ο Βαλέριος Μάξιμος διορίστηκε πραιτοριανός έπαρχος για τρίτη φορά, αυτή τη φορά συνοδεύοντας τον κ*αίσαρα* Δαλμάτιο στις επαρχίες κατά μήκος των παραδουνάβιων συνόρων, οι οποίες του είχαν ανατεθεί ως η περιοχή που έπρεπε να διαχειρίζεται, στο πλαίσιο της σχεδιαζόμενης διοικητικής διαίρεσης της Αυτοκρατορίας από τον Κωνσταντίνο Α΄. Υπηρέτησε υπό τον Δαλμάτιο μέχρι το 337, όταν ο Βαλέριος Μάξιμος αντικαταστάθηκε λίγο πριν από τη δολοφονία τού Δαλματίου, μετά το τέλος τού Κωνσταντίνου Α΄.

Εικάζεται ότι ο Βαλέριος Μάξιμος ήταν νυμφευμένος δύο φορές. Ο Κριστιάν Σετιπάνι έχει υποθέσει ότι ο πρώτος γάμος του μπορεί να ήταν με τη Σεπτιμία Βάσα, κόρη του Σεπτίμιου Βάσου. Πιθανότατα απέκτησαν έναν γιο μαζί, όπως υποδηλώνουν το δεύτερο *επώνυμο (nomen)* και *το ep;iueto (cognomen)* του, ονόματι Λεύκιος Βαλέριος Σεπτίμιος Βάσσος. Ο δεύτερος γάμος του ήταν πιθανώς με μία Βουλκακία, υποτίθεται ότι ήταν κόρη του Νεράτιου Ιουνίου Φλαβιανού και τής συζύγου του Βουλκακίας. Έχει υποτεθεί ότι απέκτησαν δύο παιδιά, έναν γιο, τον Μάξιμο, και μία κόρη, τη Βαλερία, η οποία μπορεί να έγινε Χριστιανή μέσω τού πιθανού γάμου της, όπως *υποδηλώνει το nomen* και το *cognomen* *ενός* από τα παιδιά τους, με τον Ρούφιο Μαίκιο Πλακίδο, *vir* *consularis* το 370, γιο του Ποστούμιου Ρούφιου Φήστου Αβιηνού και τής συζύγου του Μαικίας Πλακίδας.

## Παραπομπές


## Πηγές
* Martindale, J. R.; Jones, A. H. M, *The Prosopography of the Later Roman Empire*, Vol. I AD 260–395, Cambridge University Press (1971)

Κατηγορία:Έπαρχοι του πραιτωρίου
Κατηγορία:Ρωμαίοι ύπατοι του 4ου αιώνα
Βαλέριος Μάξιμος Βασίλειος

Ο **Βαλέριος Μάξιμος**  **Βασίλειος**, λατιν.: *Valerius Maximus Basilius* (άκμασε το 319-323) ήταν εξέχων Ρωμαίος συγκλητικός κατά τη διάρκεια της βασιλείας του Αυτοκράτορα Κωνσταντίνου Α΄.

## Βιογραφία
Ως ειδωλολάτρης, πρέπει να είχε μία επιτυχημένη πολιτική σταδιοδρομία, καθώς κατάφερε να διοριστεί έπαρχος της πόλης της Ρώμης (praefectus urbi Romanae), υπηρετώντας από την 1η Σεπτεμβρίου 319 έως τις 13 Σεπτεμβρίου 323. Κατείχε αυτή τη θέση, ενώ ο Κωνσταντίνος Α΄ εκστράτευε στα Βαλκάνια, και ο γιος τού Αυτοκράτορα, ο *[[καίσαρας]]* Κρίσπος, βρισκόταν στους Τρεβήρους (Augusta Treberorum). Η ασυνήθιστα μεγάλη χρονική περίοδος που κατείχε αυτή τη θέση, και η παρατεταμένη αυτοκρατορική απουσία δείχνουν, ότι ήταν ένας έμπιστος αυτοκρατορικός υφιστάμενος.

Ο Βαλέριος Μάξιμος ήταν είτε γιος του Λεύκιου Βαλέριου Μεσάλλα, υπάτου το 280, είτε (πιθανότερο) άλλος απόγονος τού πατέρα τού πρώτου Λεύκιου Βαλέριου Ποπλικόλα Βαλβίνου Μάξιμου, υπάτου το 253, άρα εκ πατρός ανιψιός του πρώτου.

Ήταν πιθανώς ο πατέρας του Βαλέριου Μάξιμου και, από τη Μελανία την Πρεσβύτερο, του Βαλερίου Ποπλικόλα.

## Παραπομπές


Κατηγορία:Πολίαρχοι Ρώμης
Κατηγορία:Ρωμαίοι του 4ου αιώνα
Λεύκιος Βαλέριος Μεσάλλα (ύπατος το 280)

Ο **(Λεύκιος Βαλέριος) Μεσάλλα**, λατιν.: *Lucius Valerius Messalla*  (άκμασε τον 3ο αιώνα) ήταν Ρωμαίος συγκλητικός.

## Βιογραφία
Ο Μεσάλλας υποτίθεται ότι είναι μέλος του πατρικίου γένους των Βαλερίων του 3ου αι., πιθανώς γιος του Λεύκιου Βαλέριου Ποπλικόλα Βαλβίνου Μάξιμου. Το 280 διορίστηκε *[[Ύπατος (Αρχαία Ρώμη)|ύπατος]]* δίπλα στον Βέτιο Γκράτο.

Ο Κριστιάν Σετιπάνι έχει προτείνει ότι ο Βαλέριος Μάξιμος Βασίλειος, *[[Πολίαρχος|έπαρχος της πόλης]]* της Ρώμης το 319, ήταν γιος του.

## Παραπομπές


## Πηγές
* Martindale, J. R.; Jones, A. H. M, *The Prosopography of the Later Roman Empire*, Vol. I AD 260–395, Cambridge University Press (1971)
* Mennen, Inge, *Power and Status in the Roman Empire, AD 193-284* (2011)

Κατηγορία:Ρωμαίοι ύπατοι του 3ου αιώνα
Αφράνιος Συάγριος

Ο **Αφράνιος Συάγριος**, λατιν.: *Afranius Syagrius* (άκμασε το 345–382) ήταν Ρωμαίος πολιτικός και διοικητής, ύπατος το 382.

## Βιογραφία
Ο Αφράνιος ήταν μέλος της ρωμαϊκής αριστοκρατικής οικογένειας των Συαγρίων, η οποία καταγόταν από το Λούγδουνον (Λυών).  Στα ίδια χρόνια που έζησε ο Αφράνιος, μαρτυρείται ένας άλλος Συάγριος (ήταν ύπατος το 381), και δεν είναι πάντα δυνατό να διακρίνουμε τη σταδιοδρομία των δύο Συαγρίων.

Το 369 ο Αφράνιος πιστοποιείται ως *νοτάριος*. Εκείνο το έτος, ο Ρωμαίος Αυτοκράτορας Βαλεντινιανός Α΄ τον απομάκρυνε από το αξίωμά του μετά από μία αποτυχημένη στρατιωτική επιχείρηση, και ο Αφράνιος αφιερώθηκε στην ιδιωτική ζωή.

Συνέχισε τη σταδιοδρομία του υπό τον Αυτοκράτορα Γρατιανό, πιθανώς λόγω τής φιλίας του με τον ποιητή Αυσόνιο. Ο Αφράνιος ήταν *magister memoriae* το 379, όταν κάποιος ονόματι Θεόδωρος τον διαδέχθηκε. Μεταξύ 18 Ιουνίου 380 και Αυγούστου 382 αναφέρεται ως πραιτωριανός έπαρχος της Ιταλίας.  Το 381 ήταν επίσης *[[Πολίαρχος|έπαρχος της πόλης]]* της Ρώμης και ύπατος το 382.

## Δείτε επίσης
* γένος των Αφρανίων
* Toνάντιος Φερεόλος (έπαρχος), εγγονός από τη μητέρα

## Παραπομπές


## Πηγές
* *CLRE* – 
* *PLRE* 1 – 
*Potter, David Stone, *The Roman Empire at Bay: Ad 180-395*, Routledge, 2004, , pp.&nbsp;545–546.

Κατηγορία:Πολίαρχοι Ρώμης
Κατηγορία:Ρωμαίοι ύπατοι του 4ου αιώνα
Λεύκιος Βαλέριος Ποπλικόλας Βαλβίνος Μάξιμος

Ο **Λεύκιος Βαλέριος Ποπλικόλας Βαλβίνος Μάξιμος**,  λατιν.: Lucius Valerius Poplicola Balbinus Maximus (άκμασε τον 3ο αι.) ήταν Ρωμαίος συγκλητικός.

## Βιογραφία
Ο Βαλέριος Βαλβίνος Μάξιμος ήταν μέλος του γένους των Βαλερίων του 3ου αι., το οποίο πλέον είχε φτάσει στο επίπεδο των πατρικίων. Ήταν πιθανώς γιος του Λεύκιου Βαλέριου Κλαύδιου Ακίλιου Πρισκιλλιανού Μάξιμου και, όπως και ο πατέρας του, ξεκίνησε τη σταδιοδρομία του υπηρετώντας ως ένας από τους *sevir equitum Romanorum* στην ετήσια συνεδρίαση των ιππέων. Στη συνέχεια διορίστηκε triumvir capitalis (ή διευθυντής των φυλακών), πιθανώς για έναν χρόνο. Στη συνέχεια, ήταν υποψήφιος για το αξίωμα του *[[Quaestor|ταμία]] (quaestor)*, και ακολούθησε η υποψηφιότητά του για το αξίωμα το;y *[[Πραίτορας|praetor tutelaris]]* (αξιωματούχου υπεύθυνου για θέματα κηδεμονίας), για το οποίο πιθανότατα είχε προταθεί πριν από το 240.

Ο Βαλέριος Βαλβίνος Μάξιμος διορίστηκε στη συνέχεια ως *[[Λεγάτος (Αρχαία Ρώμη)|legatus proconsulis]]* στην επαρχία της Ασίας. Έφτασε στο αξίωμα του υπάτου το 253, υπηρετώντας ως *ύπατος ύστερος* δίπλα στον Αυτοκράτορα Βολουσιανό, μέχρι που δολοφονήθηκε ο Βολουσιανός τους πρώτους μήνες του ίδιου έτους.  Ο αυτοκρατορικός διάδοχός του, Αιμιλιανός, μπορεί να αντικατέστησε τον Βαλέριο Βαλβίνο Μάξιμο με έναν αντικαταστάτη ύπατο, αν και ο ίδιος ο Αιμιλιανός δεν ανέλαβε τη θέση του υπάτου κατά τη σύντομη βασιλεία του. 

Κάπου μεταξύ 254 και 260, ο Βαλέρ. Βαλβ. Μάξιμος υπηρέτησε ως *curator* rei publicae *[[Λαύρεντο|Laurentium]] [[Λαβίνιο|Lavinatium]] item cognoscens ad sacras appellationes* (επιμελητής για τα δημόσια θέματα δύο ιταλικών πόλεων και αναπληρωτής δικαστής). Η μετά την υπατεία του σταδιοδρομία τον είδε να παραμένει στην Ιταλία. Υπηρέτησε ως *curator aquarum et miniciae* (επίσημος υπεύθυνος για τη διανομή νερού και σιτηρών στη Ρώμη), ακολουθούμενος από το ρόλο του *praefectus alimentorum viae Flaminiae* (ή αξιωματικός υπεύθυνος για τη συντήρηση της Φλαμινίας Οδού και τη διασφάλιση τής παροχής τροφής στη Ρώμη). Ωστόσο, ο Βαλέρ. Βαλβ. Μάξιμος δεν επέτυχε να αναλάβει ανθύπατος κυβερνήτης, ούτε δεύτερη υπατεία.

Ο Βαλέρ. Βαλβ. Μάξιμος ήταν πιθανώς ο πατέρας του Λεύκιου Βαλέριου Μεσάλλα, ο οποίος ήταν ύπατος το 280.

## Παραπομπές


## Πηγές
* Mennen, Inge, *Power and Status in the Roman Empire, AD 193-284* (2011)

Κατηγορία:Ρωμαίοι ύπατοι του 3ου αιώνα
Λεύκιος Βαλέριος Κλαύδιος Ακίλιος Πρισκιλιανός Μάξιμος (ύπατος το 233)

Ο **Λεύκιος Βαλέριος Κλαύδιος Ακίλιος Πρισκιλιανός Μάξιμος**, λατιν.: *Lucius Valerius Claudius Acilius Priscillianus [Maximus]* (άκμασε τον 3ο αι.) ήταν συγκλητικός της Ρωμαϊκής Αυτοκρατορίας.

## Βιογραφία
Ο Βαλέριος Μάξιμος, μέλος του γένους των Βαλερίων του 3ου αι., ήταν πιθανώς γιος του Λεύκιου Βαλέριου Μεσσάλα και της συζύγου του Κλαυδίας Ακιλίας Πρισκιλλιανής, όπως υποδηλώνουν ο συνδυασμός του *nomina* και *του cognomen* του. Ξεκίνησε τη σταδιοδρομία του υπηρετώντας ως sevir equitum Romanorum στην ετήσια συνεδρίαση των ιππέων. Ο πρώτος πολιτικός διορισμός του ήταν ως *[[triumvir monetalis]]*, ακολουθούμενος από μία τοποθέτηση ως ταμίας (quaestor) σε κάποια άγνωστη επαρχία.

Ακολούθησε ο διορισμός του ως quaestor urbanus, μετά τον οποίο ανέλαβε το αξίωμα του *[[Πραίτορας|praetor tutelaris]]* (του υπεύθυνου για θέματα κηδεμονίας). Στη συνέχεια, το 233, ο Βαλέριος Μάξιμος διορίστηκε *[[Ύπατος (Αρχαία Ρώμη)|ύπατος πρότερος]]* μαζί με τον Γναίο Κορνήλιο Πατέρνο. Για την ανθυπατική του διοίκηση, ο Βαλέριος Μάξιμος διορίστηκε *curator alvi Tiberis riparum cloacarumque sacrae urbis* (υπεύθυνος για τη συντήρηση των υπονόμων και των οχθών του ποταμού Τίβερη εντός της πόλης της Ρώμης).

Το 238 ο Βαλέριος Μάξιμος ήταν ένας από τους Ιταλούς ευγενείς, που συμμετείχαν στην εξέγερση της Συγκλήτου εναντίον του Αυτοκράτορα Μαξιμίνου Β΄ Θράκα. Ίσως έπαιξε ρόλο στις διαπραγματεύσεις, κατά τις οποίες ο Γορδιανός Α΄ προσέφερε το αυτοκρατορικό αξίωμα και ήταν ο *[[Κόμης (Ρωμαϊκή Αυτοκρατορία)|comes augusti]]* ενός από τους αντικαταστάτες Αυτοκράτορες, του Πουπιηνού. Κατά τη διάρκεια εκείνου τού έτους ήταν επίσης ένας από τους *[[Εικοσιέξι άνδρες|εικοσιέξι άνδρες (vigintivirs)]]*.  Ακολούθησε ο διορισμός του ως *curator [[Λαύρεντο|Laurentium Lavinatium]]*.

Προφανώς, χάνοντας την αυτοκρατορική εύνοια κατά τη διάρκεια της βασιλείας του Φιλίππου του Άραβα, ο Βαλέριος Μάξιμος ανέκτησε υψηλό πολιτικό αξίωμα κατά τη διάρκεια της βασιλείας του Αυτοκράτορα Βαλεριανού με τον διορισμό του ως *[[Πολίαρχος|επάρχου της πόλης]]* τής Ρώμης το 255. Ακολούθησε τον επόμενο χρόνο η δεύτερη θητεία του ως υπάτου, αυτή τη φορά υπηρετώντας με τον Μάρκο Ακίλιο Γλαβρίωνα.

Ο Βαλέριος Μάξιμος είχε πιθανώς έναν γιο, τον Λεύκιο Βαλέριο Ποπλικόλα Βαλβίνο Μάξιμο, ο οποίος ήταν ύπατος το 253. 

## Παραπομπές


## Πηγές
* Mennen, Inge, *Power and Status in the Roman Empire, AD 193-284* (2011)

Κατηγορία:Πολίαρχοι Ρώμης
Κατηγορία:Ρωμαίοι ύπατοι του 3ου αιώνα
Λεύκιος Βαλέριος Μεσάλλας (ύπατος το 214)

Ο **Λεύκιος Βαλέριος Μεσάλλας**, λατιν.: *Lucius Valerius Messalla* (άκμασε τον 3ο αι.) ήταν Ρωμαίος συγκλητικός.

## Βιογραφία
Ο Λ. Β. Μεσάλλας, μέλος του γένους των Βαλερίων του 3ου αι., ήταν πιθανώς γιος του Λεύκιου Βαλέριου Μεσάλλα Θρασεά Πρίσκου και (όπως πιθανολογείται) τής συζύγου του Κοιλίας Βαλβίνας, καθώς το *cognomen* Βαλβίνος εμφανίζεται στο όνομα του δισέγγονού τους. Προφανώς δεν υπέστη καμία επίπτωση μετά την εκκαθάριση, που οδήγησε στον θάνατο του πατέρα του κατόπιν εντολής του Aυτοκράτορα Καρακάλλα το 212, και μάλιστα διορίστηκε *[[Ύπατος (Αρχαία Ρώμη)|ύπατος πρότερος]]* το 214, μαζί με τον Γάιο Οκτάβιο Άππιο Σουέτριο Σαβίνο.

Πιστεύεται ότι αυτός ο Μεσάλλας ήταν ο Βαλέριος Μεσάλλας, ο οποίος ήταν ανθύπατος της Ασίας κάποια στιγμή μεταξύ 236 και 238. Αν ναι, πρέπει να υπήρξε κάποια πολιτική συγκυρία, που οδήγησε σε ένα τόσο μεγάλο κενό μεταξύ τής θητείας του ως υπάτου, και τής θητείας του ως ανθυπάτου κυβερνήτη.

Ο Κρίστιαν Σετιπάνι έχει υποθέσει, λόγω του συνδυασμού του *nomen* και *του cognomen*, ότι ο Μεσάλλα νυμφεύτηκε την Κλαυδία Ακιλία Πρισκιλλιανή, κόρη του Τιβέριου Κλαύδιου Κλεόβουλου και σύζυγο και εξαδέρφη της Ακιλίας Φρεστάνας, και ότι μπορεί να ήταν οι γονείς του Λεύκιου Βαλέριου Κλαύδιου Ακίλιου Πρισκιλλιανού Μάξιμου, ο οποίος ήταν δύο φορές ύπατος.

## Παραπομπές


## Πηγές
* Mennen, Inge, *Power and Status in the Roman Empire, AD 193-284* (2011)

Κατηγορία:Ρωμαίοι ύπατοι του 3ου αιώνα